Studio Ghibli
Studio Ghibli, Inc. (jap. 株式会社スタジオジブリ = Kabushiki-gaisha Sutajio Jiburi) – Japonijos animacinių filmų studija, buvusi dukterine „Tokuma Shoten“ įmone. Visame pasaulyje garsi romantiškais anime filmais. Studijos logotipe pavaizduotas H. Mijadzakio filmo „Mano kaimynas Totoro“ veikėjas Totoro (didelė miško dvasia). Studija yra išleidusi 18 pilnametražių filmų, taip pat keletą trumpametražių filmų bei televizijos reklaminių projektų. Dauguma studijos filmų pelnė žurnalo „Animage“ pagrindinį prizą. 2002 m. filmas „Stebuklingi Šihiros nuotykiai Dvasių pasaulyje“ laimėjo „Auksinio lokio“ apdovanojimą Tarptautiniame Berlyno filmų festivalyje bei „Oskarą“.